Document ID: 32000D0252

Komisijas Lēmums
(2000. gada 17. marts),
ar kuru groza Lēmumu 1999/710/EK par tādu trešo valstu uzņēmumu pagaidu sarakstu izveidi, no kuriem dalībvalstis var importēt malto gaļu un gaļas izstrādājumus
(izsludināts ar dokumenta numuru C(2000) 700)
(Dokuments attiecas uz EEZ)
(2000/252/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EEK par noteikumiem tādu trešo valstu uzņēmumu pagaidu sarakstu izveidei, no kuriem dalībvalstis var importēt konkrētus dzīvnieku izcelsmes produktus, zvejniecības produktus vai dzīvas gliemenes [1], kurā grozījumi izdarīti ar Lēmumu 98/603/EK [2], un jo īpaši tā 2. panta 1. punktu un 7. pantu,
tā kā:
(1) Ar Komisijas Lēmumu 1997/710/EK [3] ir izveidots to uzņēmumu pagaidu saraksts, kas ražo malto gaļu un gaļas izstrādājumus.
(2) Brazīlija, Čīle, Ungārija, Izraēla, Polija un Taizeme ir nosūtījušas to uzņēmumu sarakstu, kas ražo malto gaļu un gaļas izstrādājumus un par kuriem atbildīgās iestādes apliecina to, ka uzņēmumi darbojas saskaņā ar Kopienas noteikumiem.
(3) Tādējādi saskaņā ar Lēmumā 95/408/EEK attiecībā uz konkrētām valstīm paredzēto procedūru var izveidot to Brazīlijas, Čīles Ungārijas, Izraēlas, Polijas un Taizemes uzņēmumu pagaidu sarakstu, kas ražo malto gaļu un gaļas izstrādājumus.
(4) Dažas trešās valstis nav savlaicīgi nosūtījušas savus uzņēmumu sarakstus; tādēļ, lai nepārtrauktu tirdzniecību, pārejas posma pasākuma veidā ir nepieciešams piešķirt papildu periodu gaļas izstrādājumu importam no šīm trešām valstīm.
(5) Tādēļ dalībvalstis šajā gadījumā pašas ir atbildīgas par to, lai nodrošinātu, ka uzņēmumi, no kuriem tās importē gaļas izstrādājumus, atbilst tikpat stingrām prasībām, kādas ir Kopienas prasības.
(6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Šā lēmuma pielikuma tekstu pievieno Lēmuma 1999/710/EK pielikumam.
2. Attiecībā uz trešām valstīm, kas nav iekļautas Lēmuma 1999/710/EK pielikumā, dalībvalstis ir tiesīgas atzīt to uzņēmumus gaļas izstrādājumu importam līdz 2000. gada 1. septembrim.
2. pants
Šis lēmums ir adresēts dalībvalstīm.
Briselē, 2000. gada 17. martā

Labels: 0
3
17
5